Den Vest-Sjællandske Avis, 1832-01-14
J dette udførlige Document, hvori Sproget er aldeles værdigt for en Chef for den frieste af alle Nationer, henvender Præsidenten først Opmærksomheden paa den skyldige Taknemmelighed mod Forsynet, hvortil de forenede Staters Jndvaanere have aldrig været mere pligtige end nu Agerdyrkningen, siger han, Menneskenes første og vigtigste Beskiæftigelse, er i sin største Flor. Anlægget af alle Slags Manufacturer giver Anledning til at giøre Brug af Capitalerne og forskaffer Arbeide for en Masse af Mennesker, som tager uafladeligen til. En rigelig betaling lønner den Arbeidendes Møie, og Forbedringen af den indvortes Velstand giør Fremskridt med en mageløs Hurtighed. - Videnskaberne udgrunde uophørligen Naturens Hemmeligheder, og de frie Siæles Tænkekraft giver Menneskene Magten over Elementerne. - Ved at forøge Antallet af Posterne og giøre deres Gang hurtigere, bliver det aandelige og det borgerlige Samqvem befordret, og Forbindelsen imellem de fierneste Stæder, som fordum kunde medtage flere Uger, gaaer nu for sig i faa Dage. Anlæggelsen af Jernbaner og Anvendelsen af Dampens Magt give Haab at nærme de længst bortliggende Egne til hinanden og at rydde de Hindringer af Veien, som kunde giøre Unionens yderste Egne utilgiængelige, hvorved tillige den Frygt bliver hævet, som undertiden har været yttret, at de Forenede Staters store Omfang vilde engang i Tiden udsætte deres Forbindelse for at blive forstyrret. - Seilladsens og Handelens Tilstand, saavel med Hensyn til Udlandet som Jndlandet, foraarsager samme Tilfredshed. Det velgiørende Forsyn har begavet os med udstrakte Kyster, rummelige Bugter, mægtige Floder, indenlandske Søer og vor Folkemængde med Virksomhed, aandelig Fremstræben og uforfærdet Mod; derved bevirkes vor Han deels Tilvæxt, deraf kommer det, at vore Skibsværfter ere opfyldte med nye Skibe, at alle Slags Haandteringer oplives og at vore nationale Flag kunne paradere paa alle Farvande. For alle disse Velgierninger skylde vi at takke det velgiørende Væsen, hvorfra de komme, og vi kunne giøre os Haab om at vi kunne beholde dem, og at de ville tiltage saalænge vi ikke forsømme Midlerne til at conservere dem. Tør vi slutte os til det høieste Bæsens tilkommende Hensigter, af den Overflødighed af Naadesbeviisninger, som det har forundet os, saa har det gjort Opretholdelsen af vore Friheder, af vor nationale Velfærd, af vor Forbunds Forening, af vor Nationalmagt og Bevarelsen af vore Staters Rettigheder til Grundvolden for vor individuelle Lyksalighed. Naar det gaaer os vel hiemme, naar Udlandet agter os, saa er det allene en Følge af, at vi ere en ung, eenig, industries og vore Love respecterende Nation. Saalænge vi saaledes vedblive, saalænge ville vi ogsaa under det himmelske Forsyns Velsignelse vandre fort paa denne lykkelige Bane, som har i det korte Tidsrum af vor politiske Tilværelse bragt os til at udgjore en Folkemængde fra 2 1/2 Millioner Mennesker til 13 Millioner, fra 18 isolerede Colonier til 24 forenede Stater, fra Svaghed til Styrke, fra en Anseelse, som neppe blev bemærket i Nationernes Vægtskaal til at erholde i høi Grad deres Agtelse. - Præsidenten forklarede derpaa de Fordele, som den sidste Omstændighed har tilveiebragt i Unionens Forhold til Udlandet. Den strenge Neutralitet, som de F. Stater have lagtaget under saamange Krige, som andre Magter have ført med hinanden, har vel befordret vor Handel, men ogsaa udsat den for mangehaande Krænkelser, hvorfor Erstatning er bleven fordret. Med England ere Overeenskomster afsluttede, hvorved det venskabelige Forhold med dette Rige ere blevne befæstede. Conventionen angaaende Colonialhandelen og om Handelen paa Canada har allerede frembragt de fordeelagtigste Virkninger. Angaaende Grændsestridigheden med England, er Kongen af Nederlandene som bekiendt udvalgt til Voldgiftsmand, under 10de Januar afgav han sin skriftlig Formening, over denne Gienstand; de dertil hørende Dokumenter skulle til sin Tid blive forelagte. Alt bebuder, at Fred og Venskab med det Londonske Hof skal uafbrudt vedblive. - En Tractat med Frankerige er underskrevet, som skal blive forelagt Senatet til Antagelse. Den Franske Regiering forpligter sig til at betale en betydelig Pengesum, hvorimod vi paa vor Side tilstaae en forholdsviis liden Summa for de Franske Borgeres Fordringer. Nedsættelsen af Afgifterne paa vort Bomuld fra Fransk Side bliver recompenseret ved en Formindskelse af Jndførselstolden af Franske Vine paa vor Side. - Sverrig og Danmark have præsteret den behørige Erstatning og Handelstractaterne med disse Stater ere blevne fornyede. -